text: কেএফসি টি২০ বিগ ব্যাশ লীগ অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতাবিশেষ। ২০১১ সালে এ প্রতিযোগিতার উদ্বোধন ঘটে। এ প্রতিযোগিতাটি পূর্বতন কেএফসি টুয়েন্টি২০ বিগ ব্যাশের স্থলাভিষিক্ত হয়। প্রতিযোগিতার শীর্ষ দুই দল চ্যাম্পিয়ন্স লীগ টুয়েন্টি২০ প্রতিযোগিতায় অংশগ্রহণের যোগ্যতা লাভ করে।
  
  ইতিহাস
  
  ট্রফি 
  বিগ ব্যাশ লীগ ট্রফির নকশা নির্ধারণে ২০১১ সালে প্রতিযোগিতার আয়োজন করা হয়। শুধুমাত্র অস্ট্রেলীয় নকশাকারদের জন্য এ প্রতিযোগিতা উন্মুক্ত ছিল। অবশেষে ১৩ ডিসেম্বর, ২০১১ তারিখে ট্রফির নকশা উন্মোচন হয়।
  
  সম্প্রসারণ 
  আন্তর্জাতিক ক্রিকেটের বাইরে আরও অঞ্চলকে সম্পৃক্ত করতে এ প্রতিযোগিতার সম্প্রসারণের বিষয়টি বিবেচনাধীন রয়েছে। ২০১২ সালে এ পরিকল্পনা গ্রহণ করা হয়। প্রস্তাবিত দলগুলোতে নিউক্যাসল, ক্যানবেরা, জিলং ও গোল্ড কোস্টসহ নিউজিল্যান্ডভিত্তিক একটি দলকেও প্রতিযোগিতায় অন্তর্ভুক্তির কথা উল্লেখ করা হয়। ক্রিকেট বিশ্লেষক মার্ক ওয়াহ ফক্স স্পোর্টসে মন্তব্য করেন যে, প্রতিযোগিতা সম্প্রসারণের চিন্তা-ভাবনার ফলে এটি গড়পড়তা লীগে পরিণত করবে। কিন্তু এ পরিকল্পনা বাতিল হয় মূলতঃ প্রস্তাবিত শহরগুলোয় যথোপযুক্ত ক্রিকেট সুযোগ-সুবিধার অভাবে।
  
  বর্তমান দলসমূহ 
  ৮টি শহরভিত্তিক ফ্রাঞ্চাইজ দল এ প্রতিযোগিতায় অংশ নিচ্ছে। তন্মধ্যে শেফিল্ড শীল্ডে অংশগ্রহণকারী ছয়টি রাজ্য দলও এতে রয়েছে। প্রতিটি রাজ্যের প্রধান শহর থেকে একটি করে ও সিডনি এবং মেলবোর্ন থেকে দুইটি দল প্রতিযোগিতায় অংশ নিচ্ছে। দলের নাম ও পোষাকের রঙ ৬ এপ্রিল, ২০১১ তারিখে আনুষ্ঠানিকভাবে ঘোষিত হয়।
  
  মানচিত্রে
  
  দলের তালিকা
  
  তথ্যসূত্র
  
  বহিঃসংযোগ 
  
   
   
  
  বিষয়শ্রেণী:বিগ ব্যাশ লীগ
  বিষয়শ্রেণী:অস্ট্রেলীয় ঘরোয়া ক্রিকেট প্রতিযোগিতা
  বিষয়শ্রেণী:অস্ট্রেলিয়ায় ক্রিকেট
  বিষয়শ্রেণী:অস্ট্রেলিয়ায় পেশাদার ক্রীড়া লীগ
  বিষয়শ্রেণী:২০১১-এ প্রবর্তিত
  বিষয়শ্রেণী:টুয়েন্টি২০ ক্রিকেট লীগ
title: বিগ ব্যাশ লীগ